128. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 903 της 5/11 Δεκ. 1978 (ΦΕΚ Α΄ 217) Περί καθορισμού διατηρητέου επιδόματος υπό των Ιατροδικαστών και του τρόπου υπολογισμού τούτου. Έχοντες υπ’ όψει: 1.Την διάταξιν της παρ. 2 του άρθρ. 4 του Νόμ. 755/78 «περί ρυθμίσεως των αποδοχών των λειτουργών της τακτικής και διοικητικής δικαιοσύνης, του κυρίου προσωπικού του Νομικού Συμβουλίου του Κράτους και των Ιατροδικαστών». 2.Την υπό της Ειδικής Επιτροπής της προβλεπομένης υπό της αυτής ως άνω διατάξεως, διατυπωθείσαν εις το αριθ. 45/1978 πρακτικόν της γνώμην, περί διατηρήσεως του επιδόματος ανθυγιεινής εργασίας των Ιατροδικαστών. 3.Την υπ’ αριθ. 825/1978 γνωμοδότησιν του Συμβουλίου της Επικρατείας, προτάσει των επί του Συντονισμού, της Προεδρίας Κυβερνήσεως, της Δικαιοσύνης και των Οικονομικών Υπουργών, αποφασίζομεν: Άρθρον μόνον.-1.Το κατά την δημοσίευσιν του παρόντος καταβαλλόμενον εις τους Ιατροδικαστάς επίδομα ανθυγιεινής εργασίας διατηρείται. 2.Το επίδομα τούτο υπολογίζεται εις 25% επί του εκάστοτε βασικού μηνιαίου μισθού του Ιατροδικαστού Γ΄ τάξεως δι’ άπαντας τους δικαιούχους τούτου παρέχεται δε μόνον δια τον χρόνο καθ’ ον οι ιατροδικασταί απασχολούνται εις ιατροδικαστικάς εργασίας δικαιολογούσας την καταβολήν του, ως νεκροψίαι, νεκροτομαί, τοξικολογικαί εξετάσεις σπλάχνων, παύει δε καταβαλλόμενον άμα τη εξ’ οιουδήποτε λόγου απομακρύνσει του Ιατροδικαστού εκ της εργασίας του. 